TAGYONI NÉMET NEMZETISÉGI ÖNKORMÁNYZAT
8272 Tagyon, Petőfi u. 10.
Szám: TA/416-3/2025. 

J E G Y Z Ő K Ö N Y V

Készült:
a Tagyoni Német Nemzetiségi Önkormányzat Képviselő-testületének 2025. december 4-én 8.30 órakor megtartott nyilvános üléséről
Az ülés helye:
Faluház

(Tagyon, Petőfi u. 10.)  

Jelen vannak:
Horváthné Simon Marianna 
elnök 


Molnár Zoltánné 

elnökhelyettes 


Steierlein Istvánné

képviselő
Tanácskozási joggal megjelent:

dr. Varga Viktória 

jegyző, jegyzőkönyvvezető
Horváthné Simon Marianna elnök: Köszönti az ülésen megjelenteket. Megállapítja, hogy a képviselő-testület 3 fő jelenlétével határozatképes, az ülést megnyitja. Javasolja Molnár Zoltánné elnökhelyettest kijelölni a jegyzőkönyv hitelesítésére. Kéri, hogy a mai nyilvános ülésen a meghívóban szereplő napirendi pontok kerüljenek megtárgyalásra.  

A napirendet a képviselő-testület egyhangú szavazással elfogadja, továbbá a 2011. évi CLXXIX. törvény 95. § (3) bekezdésében foglaltak alapján 3 igen szavazattal -egyhangúlag- Molnár Zoltánné elnökhelyettest az ülésről készült jegyzőkönyv hitelesítésére kijelöli.

NAPIREND 

1) 
A 2026. évi belső ellenőrzési munkaterv elfogadása

Előterjesztő: Horváthné Simon Marianna elnök

2) 
Kötelező felvételt biztosító általános iskolai körzethatárok véleményezése

Előterjesztő: Horváthné Simon Marianna elnök

3) 
Beszámoló az adventi készülődésről (szóbeli előterjesztés)
Előterjesztő: Horváthné Simon Marianna elnök

NAPIREND TÁRGYALÁSA
1) 
A 2026. évi belső ellenőrzési munkaterv elfogadása

Előterjesztő: Horváthné Simon Marianna elnök

Horváthné Simon Marianna elnök: A belső ellenőr megküldte a jövő évi ellenőrzési javaslatát, mely szerint a pénzkezelés szabályozottságát és szabályszerűségét fogja ellenőrizni. Ezt december végéig kell elfogadniuk. Kérdezi, kinek van kérdése, észrevétele, javaslata?

Kérdés, vélemény, javaslat, hozzászólás nem hangzik el, Horváthné Simon Marianna elnök a határozati javaslatot szavazásra teszi fel.

A Tagyoni Német Nemzetiségi Önkormányzat Képviselő-testülete 3 igen szavazattal 

- egyhangúlag- az alábbi határozatot hozza:

33/2025. (XII.4.)
TNNÖ.  H A T Á R O Z A T
A Tagyoni Német Nemzetiségi Önkormányzat Képviselő-testülete a 2026. évi belső ellenőrzési munkatervet a következő tartalommal hagyja jóvá:

Ellenőrzött szerv: Tagyoni Német Nemzetiségi Önkormányzat 

Ellenőrzés tárgya: A pénzkezelés szabályozottságának és szabályszerűségének ellenőrzése

Ellenőrizendő időszak: 2025. év  

Ellenőrzés ütemezése: 2026. I. félév

Határidő: 2025. december 31.

Felelős: jegyző
2) 
Kötelező felvételt biztosító általános iskolai körzethatárok véleményezése

Előterjesztő: Horváthné Simon Marianna elnök

Horváthné Simon Marianna elnök: Minden évben hoznak döntést a kötelező felvételt biztosító általános iskolai körzethatárokról. Idén sincs változás a kijelölt iskolában. Kérdezi, kinek van kérdése, hozzászólása, észrevétele, javaslata?

Kérdés, vélemény, javaslat, hozzászólás nem hangzik el, Horváthné Simon Marianna elnök a határozati javaslatot szavazásra teszi fel.

A Tagyoni Német Nemzetiségi Önkormányzat Képviselő-testülete 3 igen szavazattal 

- egyhangúlag- az alábbi határozatot hozza:

34/2025. (XII.4.) 
TNNÖ.  H A T Á R O Z A T
A Tagyoni Német Nemzetiségi Önkormányzat Képviselő-testülete a Balatonfüredi Tankerületi Központ által a 2026/2027. tanévre összeállított, Tagyon Község közigazgatási területére vonatkozó kötelező felvételt biztosító általános iskolai körzethatárral egyetért. 

Határidő: 2026. február 15.

Felelős: elnök
3) 
Beszámoló az adventi készülődésről (szóbeli előterjesztés)
Előterjesztő: Horváthné Simon Marianna elnök

Horváthné Simon Marianna elnök: November 26-án tartották a szokásos adventi kézműves foglalkozást, ami nagyon jól sikerült, jópáran eljöttek. A falu karácsonyi díszítéséhez is vettek már dolgokat, ezek hamarosan a helyükre kerülnek. Kérdezi, kinek van kérdése, észrevétele, javaslata?

Kérdés, vélemény, javaslat, hozzászólás nem hangzik el, Horváthné Simon Marianna elnök a határozati javaslatot szavazásra teszi fel.

A Tagyoni Német Nemzetiségi Önkormányzat Képviselő-testülete 3 igen szavazattal 

- egyhangúlag- az alábbi határozatot hozza:

35/2025. (XII.4.)
TNNÖ.  H A T Á R O Z A T
A Tagyoni Német Nemzetiségi Önkormányzat Képviselő-testülete az adventi készülődésről szóló beszámolót elfogadja.
Több napirendi pont nem lévén Horváthné Simon Marianna elnök megköszöni a nyilvános ülésen való részvételt, és az ülést 8.45 órakor bezárja.

K.m.f.

 
Horváthné Simon Marianna


                       Molnár Zoltánné 
                   elnök


                                 jegyzőkönyv hitelesítő
2

